PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 

DE DISCIPLINĂ ŞI IMUNITĂŢI
	
	              Bucureşti,  22.02.2005
              Nr.  P.L.X -49


RAPORT

asupra proiectului de Lege privind aprobarea Ordonanţei Guvernului nr.12/ 2005 pentru completarea art.15 din Legea nr. 146/1997 privind taxele judiciare de timbru
                 În conformitate cu prevederile art. 89 din Regulamentul Camerei Deputaţilor, Comisia juridică, de disciplină şi imunităţi a fost sesizată spre dezbatere, în fond, cu proiectul de Lege privind aprobarea Ordonanţei Guvernului nr.12/ 2005 pentru completarea art.15 din Legea nr. 146/1997 privind taxele judiciare de timbru, trimis cu adresa nr. P.L.X.-49  din 21 februarie 2005 şi înregistrat sub nr. 31/ 92  din 22 februarie 2005.
Potrivit prevederilor art. 75 din Constituţie şi art. 86 alin.(3) pct.1, Camera Deputaţilor este  Cameră decizională.

Senatul, în şedinţa din 17 februarie 2005, a adoptat proiectul de lege.  
                  Consiliul Legislativ  a avizat favorabil proiectul de ordonanţă a Guvernului , conform avizului nr. 31/24.01.2005.

                   Proiectul de lege supus dezbaterii are ca obiect de reglementare  aprobarea Ordonanţei Guvernului nr.12/2005 pentru completarea art. 15 din Legea nr. 146/1997 privind taxele judiciare de timbru, în sensul scutirii de la plata taxelor judiciare de timbru a cererilor având ca obiect stabilirea şi acordarea despăgubirilor civile, ca urmare a încălcării de către reprezentanţi ai  autorităţilor publice a drepturilor prevăzute atât de art.3, cât şi de art.2 (care protejează  dreptul la viaţă al oricărei persoane) din Convenţia pentru apărarea drepturilor omului şi a libertăţilor fundamentale. Această modificare a articolului menţionat din Legea nr. 146/1997 este urmare a angajamentului luat de Guvernul României faţă de Curtea Europeană a Drepturilor Omului de a iniţia un proces de reformă a legislaţiei în materia taxelor de timbru, astfel încât acţiunile civile referitoare la despăgubiri acordate pentru tratamente contrare art.3 din Convenţia pentru apărarea drepturilor omului şi a libertăţilor fundamentale ( referitoare la interzicerea torturii, tratamentelor şi pedepselor inumane sau degradante)să fie scutite de la plata taxei de timbru.
În conformitate cu prevederile art.60 din Regulamentul Camerei Deputaţilor,  membrii  Comisie juridice  au analizat proiectul de lege în şedinţa din 22 februarie 2005. 

       În urma dezbaterii, membrii comisiei au hotărât, cu unanimitate de voturi, ca proiectul de Lege privind aprobarea Ordonanţei Guvernului nr.12/ 2005 pentru completarea art.15 din Legea nr. 146/1997 privind taxele judiciare de timbru să fie supus, spre dezbatere şi adoptare plenului Camerei Deputaţilor, în forma adoptată de Senat.
La dezbaterea acestui proiect de lege au participat 15 deputaţi din totalul de 22 de membri ai Comisiei juridice.
În raport de obiectul şi conţinutul său, proiectul de lege face parte din categoria legilor ordinare.
                    PREŞEDINTE,                                    SECRETAR,
         
          Sergiu Andon                                 Cristian Dumitrescu
onsilier
Dr. Corneliu Manda

